
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ  KŪRYBINIO-EMOCINIO PROJEKTO „ŽAISLININKYSTĖ. IŠ ŠIRDIES Į ŠIRDĮ“
NUOSTATAI


I SKYRIUS
BENDROSIOS NUOSTATOS
1. Aktualumas. Žaislus nuo seno gamindavo įvairių amatų atstovai: puodžiai, siuvėjai, mezgėjai, staliai ar dailidės. Visą apimančio žaislininkystės amato nebuvo. Pagrindiniai žaislų gamintojai būdavo patys vaikai ar juos mylintys tėvai. Mūsų laikais vaikai turi didžiulį masiškai gamintų žaislų pasirinkimą, tačiau pirktas žaislas dažniausiai neugdo tvaraus mąstymo, nesukuria gilesnio emocinio ryšio tarp vaiko ir suaugusiojo, neskatina loginio mąstymo apie žaislo sukūrimo procesą.  Savo rankomis namie ar darželyje iš įvairių likučių ar antrinių žaliavų gaminami žaislai padeda vaikams praktiškai pritaikyti įgytas žinias, ramina, skatina pasitikėjimą savo gebėjimais ir emocinį ryšį su veiklos proceso dalyviais.
2. Respublikinio ikimokyklinio ir priešmokyklinio amžiaus vaikų kūrybinio-emocinio projekto  „Žaislininkystė. Iš širdies į širdį“ nuostatai reglamentuoja projekto tikslą, uždavinius, dalyvius, organizavimo ir pateikimo tvarką. 
3. Projekto „Žaislininkystė. Iš širdies į širdį“ organizatorius – Vilniaus lopšelis-darželis „Šermukšnėlė“, Didlaukio g. 66, Vilnius LT-08325; rastine@sermuksnele.vilnius.lm.lt ; tel. 8(5) 277 9829.
4. Projekto iniciatorė – priešmokyklinio ugdymo mokytoja ekspertė Regina Dabužinskienė.
5. Projekto koordinatorės – Vilniaus lopšelio-darželio „Šermukšnėlė“ l. e. p. direktorė Ingrida Urbanavičiūtė, direktorės pavaduotoja ugdymui Nijolė Novogrockienė.
6. Projekto nuostatai skelbiami internetinėje svetainėje www.sermuksnele.lt , socialinio tinklo „Facebook“ grupėje „Auklėtoja auklėtojai“. 

TIKSLAS IR UŽDAVINIAI

7. Tikslas – kūrybiškai įsitraukiant į bendruomenės gyvenimą, suteikti platformą keistis mokymo idėjomis.
8. Uždaviniai:
8.1.  Skatinti naudojant STEAM metodus, pasigaminti žaislą;
8.2. Žaislo gamybai naudoti tvarias medžiagas;
8.3.  Lavinti tiesioginę kalbą, pristatant žaislą draugams, mokytojui;
8.4.  Puoselėti pozityvias emocijas ir emocinius ryšius su suaugusiais ir bendraamžiais;
8.5.  Skatinti bendradarbiavimą tarp ikimokyklinių įstaigų.

III SKYRIUS
PROJEKTO DALYVIAI
9. Respublikiniame vaikų kūrybiniame-emociniame projekte  „Žaislininkystė. Iš širdies į širdį“ kviečiami dalyvauti ikimokyklinio ir priešmokyklinio amžiaus vaikai, tėvai (globėjai), mokytojai ir kiti bendruomenės nariai.
IV SKYRIUS
PROJEKTO ORGANIZAVIMO IR PATEIKIMO TVARKA
10. Aptariant Kaziuko mugę, pasiūlyti tėvams (globėjams) kartu su vaiku, panaudojant antrines žaliavas, pagaminti judantį ar kitokį vaikui patiksiantį žaislą.
11. Užrašyti trumpą vaiko pasakojimą – žaislo pristatymą.
12. Pagamintą žaislą nufotografuoti.
13. Nuotrauką kartu su užpildyta paraiška iki kovo 24 d. (imtinai) atsiųsti į el. paštą  dabuzinskai@yahoo.com
14. Balandžio mėnesį iš atsiųstų nuotraukų bus sukurta virtuali knyga.

V SKYRIUS
BAIGIAMOSIOS NUOSTATOS
15. Projekto dalyviams balandžio mėnesį nurodytais kontaktiniais duomenimis bus išsiųsta virtualios knygos nuoroda bei padėka ir pažyma apie dalyvavimą Respublikiniame ikimokyklinio ir priešmokyklinio amžiaus vaikų kūrybiniame-emociniame projekte  „Žaislininkystė. Iš širdies į širdį“.
16. Išsamesnę informaciją apie projektą „Žaislininkystė. Iš širdies į širdį“ teikia iniciatorė Regina Dabužinskienė el. paštas dabuzinskai@yahoo.com;
17. Nuotraukų autorius, dalyvaudamas projekte, tampa dalyviu ir patvirtina, kad yra gavęs vaikų, užfiksuotų nuotraukose, tėvų (globėjų) sutikimą viešinti ugdytinių nuotraukas projekto sklaidos tikslais bei neprieštarauja, kad būtų viešinami pateikti jo asmeniniai duomenys.

Respublikinio projekto
 „Žaislininkystė. Iš širdies į širdį“
1 priedas
PROJEKTO „ŽAISLININKYSTĖ. IŠ ŠIRDIES Į ŠIRDĮ“ 
DALYVIO ANKETA

	Autorių vardai, pavardės
	

	Žaislo pavadinimas ir trumpas pristatymas (užrašytas vaiko pasakojimas)
	

	Ugdymo įstaigos pavadinimas
	

	Mokytojų vardai, pavardės
	

	Kontaktinė informacija: el. paštas, telefonas

